SOCIAL WELFARE MINISTER-IN MIZORAM AIAWHA CAMP-A KALTE KAWMNA NEI,"1362/2024-2025 Aizawl 30th July, 2024 : Vawiin chawhnu dar 1 khan Pi Lalrinpuii, Social Welfare & Tribal Affairs, Women & Child Development Minister chuan a Office Chamber-ah Mizoram State Council for Child Welfare Member te leh 39th Learn to Live Together Camp, June Ni 24 - 29, 2024 chhunga Chandigarh, Punjab a neih zawh taka tel Mizo naupang 6 leh an Escort 2 te chu inkawmhona a neihpui. Meeting-ah hian Camp an zu kalna chanchin report Escort leh naupangte atanga ngaihthlak niin Camp-ah hian State hrang hrang 18 atangin naupang an kalkhawm a. Item hlimawm tak tak leh naupang tana tangkai tur thil hrang hrang entir a ni a. Mizoram aiawha kalte pawhin item an neih chu lawm a hlawh thu leh Closing function-ah an item chu tih nawntir hial an nih thu ngaihthlak a ni. He Camp hi Indian Council for Child Welfare bultuma neih a ni a. Mizoram State Council for Child Welfare (MSCCW)-ah hian Mizoram Governor chu Patron niin SW&TA, Minister hi ex-officio Chairman a ni a. Working President hovin member 30 an awm mek a ni. Kum 2022 a din tan niin MUP Building, Opposite Rajbhavan South Gate, Upper Khatla-ah an awm a. Tunah hian naupang 12 kumkhat a ₹ 5000-in an sponsor mek bakah naupang huaisen 30 vel huaisen lawmman an dawn theih nan buaipuiin hma an lo lakpui tawh bawk a ni. Camp-ah hian Saihnuni Sailo Memorial School zirlai naupang paruk, hmeichhia 3 leh mipa 3 leh escort 2, SS Memorial School zirtirtute an kal a ni. Minister hian naupang 6 te hi thilpek a hlan a. He hunah hian Working President ni lai Prof. Lianzela hovin MSCCW an tel tha hle a ni. Attachment Loading attachment...",Dated: 30 th Jul 24 2:55 PM,https://dipr.mizoram.gov.in/post/social-welfare-minister-in-mizoram-aiawha-camp-a-kalte-kawmna-nei